Bötentatar İctimaği Üzäge

Bötentatar İctimaği Üzäge (BTİÜ) — Tatar milli ictimaği-säyäsi oyışma.

 Tarix 
Berençe oyıştıru qorıltayı 1989 yılnıñ fevrälendä Qazanda uzdırıla. Başta Tatar İctimaği Üzäge digän isem birelä. İkençe  qorıltayda (1991 yıl, fevral) cämğiätneñ programması häm nizamnamäse qabul itelä, 35 keşelek prezideumı saylana, iseme Bötensoyuz Tatar İctimaği Üzäge dip üzgärtelä. 1992 yıldan xäzerge isemendä. BTİÜne oyıştıruda başlap yörüçelär: M. Mölekev, İ Ämixanov, Fäwziä Bäyrämeva, Z. Zäynulin, R. Safin, F. Safiullin h.b.

 Maqsat-programması 

 Tatarlarnıñ däwlätçelegen torğızu;
 Räsäy Federatsiäse häm başqa däwlätlär belän tiñ, tigez däwlätara mönäsäbätlär urnaştıru;
 Milli mädäniätneñ, telneñ üseşenä ireşü,
 Tatar telen çın däwlät tele itü,
 İslam dine eşçänlegen yañartıp cibärü, 
 Başqa töbäklärdä yäşäwçe Tatarlarnıñ milli-mädäni häm üzbilgelänü xoquqların ğämälgä aşıruda yärdän iteşü h.b.

Taşqın, Millät häm İzvestiya TOTs (TİÜ xäbärläre; Urısça: Известия ТОЦ) gäzetläre näşer itelä.

 Citäkçe organnarı 

 Qorıltay;
 Ğäli Mäcles (qorıltaylar arasında);
 Prezidium (daimi eşli);
 Prezidium räise (almaşlap).

 Qorıltayları 
1.se 1989-da, 2.se 1991-dä, 3.se häm 4.se 1993-tä, 5.se 1996-da, 6.sı 1999-da, 7.se 2002-da uzdırıla.Tatar Ensiklopediä Süzlege, Qazan, 2003

Berniqädär mäğlümätlärgä qarağanda, BTİÜdä suğışçan qanatı bar; 1990-yıllarda İçkeriä yawbaşları belän elemtä totqanı uylanıla. 4. Bötendönya Suğışı säxifäsendä
 Eşçänlegen tuktatu 
2021 yılnıñ 15 ğinwarında Tatarstan prokuraturası TİÜne ekstremistik oyışma dip tanunı sorap, Tatarstan Yuğarı mäxkämäsenä möräcäğät itä. 24 fevral'dä mäxkämädä eş qarala başladı.Yuğarı mäxkämä TİÜ eşen qarıy: lingvistik ekspertizağf tänäfes Azatlıq radiosı. 25.02.2021

Rusiä justiziä ministrlığı «extremist eşçänlek alıp baru belän bäyle räweştä» Bötentatar İctimaği Üzägeneñ eşçänlegen tuktatkanРоссия юстиция министрлыгы Татар иҗтимагый үзәге эшчәнлеген туктатты. Azatlıq radiosı, 8.10.2021.

 Tatar ictimaği üzäge räisläre 
 Marat Mölekov
 Zinner Ähliullin
 Ildus Ämirxanov
 Räşit Yäğfärov
 Färıt Zäkiyev

 Monı da qarağız 
 Tatar Milli Bäysezlek Partiäse İttifaq
 «Altın Urda» Tatar Patriotik Frontı

 Çığanaqlar 

Төркем:Татарстан дәүләтчелеге
Төркем:Сәяси оешмалар
Төркем:Дәүләтнеке булмаган оешмалар
Төркем:Татар милли хәрәкәте